ທ່ານ ຄຳອິນ ຄິດຈະເດດ ໄດ້ເຂົ້າຍື່ນສານຕາຕັ້ງຕໍ່ ທ່ານ ເຊ ຈີໂອ ແມັດເທແລລາ (Sergio Mattarella) ປະທານາທິບໍດີ ແຫ່ງ ສາທາລະນະລັດ ອີຕາລີ ເມື່ອບໍ່ດົນມານີ້ ທີ່ນະຄອນຫຼວງ ໂຮມປະເທດອີຕາລີ ເພື່ອດຳ ລົງຕຳແໜ່ງເປັນເອກອັກຄະ ລັດຖະທູດວິສາມັນຜູ້ມີອຳນາດ ເຕັມ ແຫ່ງ ສປປ ລາວ ປະຈຳ ສາທາລະນະລັດ ອີຕາລີ. ພາຍຫຼັງການຍື່ນສານຕາ ຕັ້ງ, ທ່ານເອກອັກຄະລັດຖະ ທູດລາວ ໄດ້ພົບປະໂອ້ລົມກັບ ທ່ານປະທານາທິບໍດີ ອີຕາລີ. ໃນໂອກາດນີ້ ທ່ານທູດກໍໄດ້ ນຳເອົາຄວາມຢື້ຢາມຖາມ ຂ່າວອັນອົບອຸ່ນ, ພອນໄຊອັນ ປະເສີດ ແລະ ຄວາມຮັກແພງ ຖານເພື່ອນມິດຈາກທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ ສົ່ງເຖິງທ່ານ ເຊຈີໂອ ແມັດເທແລລາ ແລະ ຜ່ານ ທ່ານໄປຍັງລັດຖະບານ ແລະ ປະຊາຊົນອີຕາລີທຸກຖ້ວນໜ້າ. ພ້ອມດຽວກັນນີ້ ທ່ານທູດຍັງ ໄດ້ຫວນຄືນເຖິງການພົວພັນ ສອງຝ່າຍຕະຫຼອດໄລຍະຜ່ານ ມາ; ສະແດງຄວາມຊົມເຊີຍຕໍ່ ບົດບາດອັນສຳຄັນຂອງສາທາ ລະນະລັດ ອີຕາລີ ຢູ່ໃນພາກ ພື້ນ, ສາກົນ ແລະ ອີຢູ, ການ ເຕີບໃຫຍ່ຂະຫຍາຍຕົວ, ການ ພັດທະນາເສດຖະກິດ - ສັງ ຄົມຂອງສາທາລະນະລັດ ອີ ຕາລີ ໃນໄລຍະຜ່ານມາ; ພ້ອມ ທັງໄດ້ແຈ້ງ ໂດຍຫຍໍ້ກ່ຽວກັບ ການພັດທະນາເສດຖະກິດ - ສັງຄົມຂອງ ສປປ ລາວ ລວມ ທັງການຈັດຕັ້ງປະຕິບັດເປົ້າ ໝາຍການພັດທະນາແບບຍືນ ຍົງ ແລະ ເປົ້າໝາຍການພັດ ທະນາທີ່ຈະນຳເອົາປະເທດ ຫຼຸຸດພົ້ນອອກຈາກຄວາມດ້ອຍ ພັດທະນາພາຍໃນປີ 2020; ໄດ້ເນັ້ນຄືນເຖິງສາຍພົວພັນ ຂອງສອງປະເທດ ນັບແຕ່ມື້ ສ້າງຕັ້ງສາຍພົວພັນການທູດ ນຳກັນ ໃນວັນທີ 7 ທັນວາ 1965 ຈົນເຖິງປັດຈຸບັນ; ຫວນ ຄືນການຮ່ວມມືຂອງສອງປະ ເທດ ແລະ ການຊ່ວຍເຫຼືອຂອງ ສາທາລະນະລັດ ອີຕາລີ ໃນ ຂະແໜງການຕ່າງໆໃຫ້ແກ່ ສປປ ລາວ ໃນໄລຍະຜ່ານມາ; ສະແດງຄວາມຂອບໃຈຕໍ່ປະ ຊາຊົນ ແລະ ລັດຖະບານອີຕາ ລີ ທີ່ໄດ້ໃຫ້ການຊ່ວຍເຫຼືອແກ່ ສປປ ລາວ ໃນໄລຍະຜ່ານມາ ຊຶ່ງໄດ້ປະກອບສ່ວນເຂົ້າໃນ ການພັດທະນາເສດຖະກິດ - ສັງຄົມຂອງ ສປປ ລາວ ແລະ ສະເໜີໃຫ້ສືບຕໍ່ເສີມຂະຫຍາຍ ສາຍພົວພັນ ແລະ ການຮ່ວມມືອັນດີ ລະຫວ່າງ ສາທາລະນະ ລັດ ອີຕາລີ ແລະ ສປປ ລາວ ໃຫ້ມີການເຕີບໃຫຍ່ຂະຫຍາຍ ຕົວໃນຕໍ່ໜ້າ. ໃນໂອກາດດັ່ງກ່າວ, ທ່ານ ປະທານາທິບໍດີ ເຊຈີໂອ ແມັດ ເທແລລາ ກໍໄດ້ສະແດງຄວາມ ຊົມເຊີຍ ແລະ ໄດ້ຕີລາຄາສູງ ຕໍ່ການມາດຳລົງຕຳແໜ່ງຂອງ ທ່ານເອກອັກຄະລັດຖະທູດ ລາວ ຄົນໃໝ່ ປະຈຳປະເທດ ອີຕາລີ, ສະແດງຄວາມຊົມເຊີຍຕໍ່ປະຊາຊົນ ແລະ ລັດຖະ ບານ ແຫ່ງ ສປປ ລາວ ທີ່ໄດ້ ມີການເຕີບໃຫຍ່ຂະຫຍາຍຕົວ ໃນການພັດທະນາເສດຖະກິດ - ສັງຄົມ ໃນໄລຍະຜ່ານມາ ແລະ ໄດ້ສົ່ງຄຳຢື້ຢາມຖາມຂ່າວ ອັນອົບອຸ່ນ, ຄວາມອວຍພອນໄຊອັນປະເສີດ ແລະ ຄວາມ ຮັກແພງຖານເພື່ອນມິດມາຍັງທ່ານ ບຸນຍັງ ວໍລະຈິດ ປະທານປະເທດ, ລັດຖະບານ ແລະ ປະຊາຊົນລາວທຸກຖ້ວນໜ້າ, ອວຍພອນໃຫ້ທ່ານເອກອັກຄະ ລັດຖະທູດຄົນໃໝ່ ປະຕິບັດ ໜ້າທີ່ການທູດດ້ວຍຜົນສຳເລັດ ເພື່ອສົ່ງເສີມການພົວພັນ ຮ່ວມມືຂອງສອງປະເທດໃຫ້ ຂະຫຍາຍຕົວໃນຕໍ່ໜ້າ.